Больш маштабныя ідэі пакуль затрымаліся на месцы з-за недахопу фінансавання. А між тым задумкі вартыя: пабудова музея рыб з трыма заламі, дзе, акрамя акварыумаў, размесцяцца экспазіцыі паляўнічай зброі і трафеяў, рэканструкцыя руін сядзібы Піпінберг, што знаходзіцца на тэрыторыі заасада, узвядзенне пяці аграэкадамоў. Дарэчы, як плануе дырэктар, аграэкадамы дазволяць не толькі годна прымаць гасцей, але і стануць базай для арганізацыі навучання па новых спецыяльнасцях — пакаёвак і экскурсаводаў. Пакуль гэтыя мары застаюцца ў фазе праектаў. Але адмаўляцца ад іх у каледжы не збіраюцца. Будуць шукаць рэзервы, дапамогу звонку, каб у будучыні і яны абавязкова рэалізаваліся.